**saját termelésű mezőgazdasági áru szolgáltatására köTött adásvételi szerződés**

amely létrejött egyrészről

.. (székhelye: …, cégjegyzékszáma: …, statisztikai számjele: …, adószáma: …képviseli:…) mint mezőgazdasági termelő továbbiakban: Eladó,

másrészről

.. (székhelye: …, cégjegyzékszáma: …, statisztikai számjele: …, adószáma: …képviseli:…) mint Vevő, a továbbiakban: Vevő

az Eladó és a Vevő együttesen: Felek között az alulírott napon és helyen az alábbi feltételek szerint:

1. A jelen Szerződés alapján az Eladó köteles …..t, azaz .. tonna maga termelte … árut a a Vevő birtokába és tulajdonába adni, a Vevő pedig köteles az árut átvenni és annak Vételárát megfizetni.
2. A Felek az áru minőségét az MSZ … számú Magyar Szabványra hivatkozással határozzák meg, valamint takarmányozási és kereskedelmi célra korlátozás nélkül alkalmasnak kell lennie.
3. Az Eladó az árut 2015 … napjától 2015 …. napjáig terjedő teljesítési határidő alatt köteles a Vevő ………. alatti székhelyén a Vevő által igénybevett fuvareszközre történő felrakással a Vevő tulajdonába és birtokába adni. A Vevő által igénybevett fuvareszközre történő felrakással a kárveszély viselése átszáll a Vevőre.
4. Az Eladó a teljesítés megkezdésére a teljesítési határidő kezdete előtt is jogosult, köteles azonban a teljesítés megkezdéséről a Vevőt … nappal előre értesíteni annak érdekében, hogy a Vevő az áru átvételére felkészülhessen. Az értesítés elmulasztásából a Vevőt ért kárért az Eladó felelős.
5. A Felek rögzítik, hogy az Eladó jogosult a jelen Szerződés 1. pontjában meghatározott mennyiségnél 10%-kal kevesebbet teljesíteni.
6. Amennyiben a Vevő nem veszi át az Eladó által szerződésszerűen felajánlott árut, a késedelem ideje alatt az áruban bekövetkezett értékcsökkenést a Vevő viseli.
7. A Felek megállapodnak, hogy az áru jelen Szerződés 3. pontja szerinti felrakásakor független szakértőt bíznak meg az áru laboratóriumi vizsgálatának elvégzésére annak megállapítása érdekében, hogy megfelel-e a jelen Szerződés 2. pontjában foglalt minőségi követelményeknek. A Vizsgálat költségeit a Vevő köteles megelőlegezni.
8. Amennyiben a Vizsgálat eredménye azt mutatja, hogy az áru lényeges minőségi ismérvei jelentősen eltérnek a jelen Szerződés 2. pontjában foglalt minőségi követelményektől, az Eladó köteles megtéríteni mind a Vevő kárát, mind pedig a Vizsgálat költségeit.
9. Amennyiben az Eladó az áru szolgáltatására elháríthatatlan külső ok (vis maior) miatt egészben vagy részben nem képes, a hiányzó árut teljesítés céljára nem köteles mástól beszerezni, és az áru átadása helyett más szolgáltatás nyújtására sem köteles.
10. Az Eladót a szerződésszerűen teljesített áru után tonnánként ……. Ft, azaz … forint vételár illeti meg, amely Vételár magában foglalja az átvételéig történő raktározásának költségeit, a minőségének megóvásához szükséges költségeket, valamint a Vevő fuvareszközére történő felrakás – ideértve a fuvareszköz üres és tele mérlegelését is – költségeit.
11. Az Eladó szerződésszerű teljesítése esetén az áru jelen Szerződés 2. pontja szerinti minőségét megerősítő vizsgálati jelentés kiállítását követően jogosult és köteles a Vételárról szabályszerű számlát kiállítani a Vevő felé. Az Eladó a Vételárról kiállított számlához köteles a vizsgálati jelentés egy példányát mellékelni. A Felek megállapodnak abban, hogy a Vételárról kiállított számla e melléklet nélkül nem minősül szabályszerűnek.
12. A Vevő az Eladó által a szerződésszerű teljesítéséről szabályszerűen kiállított számla kézhezvételét követő …. azaz …napon belül köteles a számlában feltüntetett Vételárat az Eladónak a számlán feltüntetett bankszámlájára történő átutalással megfizetni.
13. Amennyiben a jelen Szerződés egyes rendelkezései bármilyen okból érvénytelenek, vagy érvénytelenné válnak, az nem érinti a jelen Szerződés többi rendelkezéseinek érvényességét. A Feleknek törekedniük kell arra, hogy az érvénytelen, vagy azzá vált szerződéses rendelkezést érvényes, az eredeti rendelkezéshez lehető legközelebbi tartalommal bíró rendelkezéssel pótolják.
14. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.

A Felek a jelen Szerződést kölcsönös elolvasás és értelmezés után, mint akaratukkal mindenben megegyezőt, jóváhagyólag írják alá.

Kelt,

……………………. …………………….

Eladó Vevő